wannaphong/clean_thaiwikipedia huggingface dataset:
# ชู เยจิน
ชู เย-จิน (,) เป็นนักแสดงเด็กจากประเทศเกาหลีใต้ 

ผลงาน
ผลงานละคร
 The Best Day In My Life รับบทเป็น คิม มีซุก (MBC, 2012)
 7th Grade Civil Servant รับบทเป็น ชเว คังฮี (MBC, 2013)
 The Queen's Classroom รับบทเป็น ฮัน ซอนยอง (MBC, 2013) 
 Will You Love and Give It Away? รับบทเป็น จาง ซอยอง (MBC / 2013-2014) 
 The Three Musketeers รับบทเป็น ทันอี (tvN / 2014) 

ผลงานภาพยนตร์
 I love Jinyoung-a (2013) รับบทเป็น จายอง (นักเรียนโรงเรียนประถม)

มิวสิกวิดีโอ
2013: Green Rain ของ ชายนี่(เพลงประกอบละครเรื่อง The Queen's Classroom โดยมีนักแสดงในเรื่องร่วมด้วย)
# เทศบาลตำบลนาเชือก
เทศบาลตำบลนาเชือก เป็นเทศบาลตำบลในเขตอำเภอนาเชือก จังหวัดมหาสารคาม 

 ประวัติศาสตร์ 
พ.ศ. 2512 สุขาภิบาลนาเชือกได้ยกฐานะเป็น เทศบาลตำบลนาเชือก  ต่อมาเมื่อวันที่เมื่อวันที่  25  พฤษภาคม  พ.ศ. 2542  โดยพระราชบัญญัติเปลี่ยนแปลงฐานะของสุขาภิบาล  พ.ศ. 2542  ตามประกาศในราชกิจจานุเบกษา เล่ม  116  ตอนที่  9ก  วันที่  24  กุมภาพันธ์  2542 http://www.nmt.or.th

 ที่ตั้งและอาณาเขต 
เทศบาลตำบลนาเชือกมีเขตการปกครองครอบคลุมพื้นที่บางส่วนของตำบลนาเชือกและตำบลเขวาไร่  โดยมีอาณาเขตติดต่อกับตำบลต่างๆดังนี้

 ทิศเหนือ ติดต่อกับเขตตำบลเขวาไร่ (องค์การบริหารส่วนตำบลเขวาไร่) 
 ทิศตะวันออก ติดต่อกับเขตตำบลนาเชือก (องค์การบริหารส่วนตำบลนาเชือก)
 ทิศใต้ ติดต่อกับเขตตำบลนาเชือก (องค์การบริหารส่วนตำบลนาเชือก)
 ทิศตะวันตก ติดต่อกับเขตตำบลนาเชือก (องค์การบริหารส่วนตำบลนาเชือก)
# อี จีโอ
อี จี-โอ (,) เป็นนักแสดงจากประเทศเกาหลีใต้

ประวัติ
ฮี จี-โอ เกิดวันที่ 26 พฤศจิกายน 2541 เกิดที่ประเทศเกาหลีใต้ ได้เข้าสู่วงการบันเทิงเมื่อปี 2548

ผลงาน
ผลงานละคร
 The Vineyard Man รับบทเป็น อี มยองกู (KBS2, 2006)
 Blue Fish รับบทเป็น ซูชาน(ตอนเด็ก) (SBS, 2007)
 Love a good day (SBS, 2007)
 How to Meet a Perfect Neighbor รับบทเป็นแบค ซูชาน (ตอนเด็ก) (SBS, 2007)
 The King and I รับบทเป็น เจ้าชายมงกุฎ(ลูกของยอนซาน) (SBS, 2007)
 Cain & Abel (SBS, 2009)
 Fuxi Sister รับบทเป็น ลูกของมินซู (KBS2, 2011)
 Queen Insoo รับบทเป็น ลูกของเจ้าชายวอลซาน (JTBC, 2011)
 My Husband Got a Family (KBS2, 2012)
 Vampire Prosecutor (OCN, 2012)
 Jang Ok-jung, Living by Love (SBS, 2013)
 The Queen’s Classroom รับบทเป็น ชา จองซู (MBC, 2013)

ผลงานภาพยนตร์
 Mr. Quiz King Housewife รับบทเป็น ยอลชอล (2005)
 Angel Round Table รับบทเป็น ลูกชายของวอนทัก (2006)
 Black House รับบทเป็น เพื่อนของจุนโอ(ตอนเด็ก) (2007)
 The Mafia, The Salesman (2007)
 Like Father, Like Son รับบทเป็น กอนซอง(ตอนโต) (2008)
 Where the Truth Lies รับบทเป็น ปาร์ค จีโอ (2009)
 Cafe Seoul รับบทเป็น ซองวู(ตอนโต)
# เคาะซแวโตะ
เคาะซแวโตะ (,) เป็นอาหารประเภทยำของพม่า โดยนำเส้นหมี่ที่ทำจากแป้งสาลีและไข่หรือเส้นข้าวซอยมายำรวมกับกุ้งแห้ง กะหล่ำปลี แคร์รอต น้ำปลา น้ำมะนาว แต่งหน้าด้วยน้ำมันถั่วลิสง อาจจะใส่แตงกวา ต้นหอม ผักชี เต้าหู้ทอด ผงถั่วหัวช้างคั่ว
# จักรพรรดิสึจิมิกาโดะ
จักรพรรดิสึจิมิกาโดะ (3 มกราคม ค.ศ. 1194 – 6 พฤศจิกายน ค.ศ. 1231) เป็นจักรพรรดิองค์ที่ 83 แห่งญี่ปุ่นImperial Household Agency (Kunaichō):  土御門天皇 (83) ตามลำดับการสืบราชสันตติวงศ์แบบดั้งเดิมPonsonby-Fane, Richard. (1959). The Imperial House of Japan, pp. 86–87.

รัชสมัยของจักรพรรดิสึจิมิกาโดะครอบคลุมช่วง ค.ศ. 1198 ถึง 1210Titsingh, Isaac. (1834).  Annales des empereurs du Japon, pp. 221–230; Brown, Delmer et al. (1979). Gukanshō, pp. 3339–341; Varley, H. Paul. (1980). Jinnō Shōtōki. pp. 220–221.

 ประสูติ 
จักรพรรดิสึจิมิกาโดะ ประสูติเมื่อวันที่ 3 มกราคม ค.ศ. 1194 ณ พระราชวังหลวง นครหลวงเคียวโตะ เป็นพระราชโอรสใน จักรพรรดิโกะ-โทะบะ ที่ประสูติแต่ มินะโมะโตะ โนะ อะริโกะ มีพระนามเดิมว่า เจ้าชายโทเมฮิโตะ (為仁)

 ขึ้นครองราชย์ 
เจ้าชายโทเมฮิโตะเสด็จขึ้นครองราชย์เมื่อวันที่ 18 กุมภาพันธ์ ค.ศ. 1198 พระนามว่า จักรพรรดิสึจิมิกาโดะ สืบต่อจากพระราชบิดาคือ จักรพรรดิโกะ-โทะบะ ขณะพระชนม์เพียง 4 พรรษาโดยก่อนจะได้สืบราชบัลลังก์เจ้าชายโทเมฮิโตะได้รับการสถาปนาเป็นรัชทายาทในวันนั้น

 พระราชวงศ์ 
 จักรพรรดินี : ฟุจิวะระ โนะ เรชิ (1728–86)

 พระชายา : มินาโมโตะ โนะ ซือชิ (? – 1764)
 พระราชโอรส : เจ้าชายคุนิฮิโตะ (จักรพรรดิโกะ-ซะงะ, 1763–815)

พระราชพงศาวลี
# รยู อึย-ฮย็อน
รยู อึย-ฮย็อน (,) เป็นนักแสดง จากประเทศเกาหลีใต้ 

ผลงาน
ผลงานละคร & ซิทคอม
 ปี เรื่อง ช่อง รับบทเป็น 2007 New Heart MBC  - 2008 A Bittersweet Life MBC -  You Stole My HeartKBS  - Spotlight MBC - King Sejong the Great KBS - Beethoven Virus MBC  ลูกชายผู้แทนซู แจมิน 2009 High Kick Through the Roof! MBC ฮเยริจักกุง Can Anyone Love SBS - 2010 Pink Lipstick MBC  ลูกปาร์ค จองอู 2013 The Queen's Classroom MBC โจ ยอนฮู 2016Shopaholic Louis MBC โก บกนัม 2017 Naked Fireman KBS  -

ผลงานภาพยนตร์
 ปี เรื่อง รับบทเป็น หมายเหตุ 2009  The Righteous Thief  ฮง มูฮยอก  ตอนเด็กWhere is Ronny...   ชอลซู   2010 The Recipe  ปาร์ค มิน  A Better Tomorrow  คิม ฮยอก The Man From Nowhere  เด็กผู้ชายส่งของ  2012  Pacemaker  จู มานโฮ Romance Joe  เด็กผู้ชาย 

โฆษณา
 Little bang
 Exhibition Mall
# น่านจี้โตะ
น่านจี้โตะ (, อักษรโรมัน: nan gyi thohk, nangyi thoke หรือ nangyi thohk) เป็นอาหารประเภทยำของพม่า ใช้เส้นก๋วยเตี๋ยวที่ทำจากข้าวหรือขนมจีน โดยเป็นขนมจีนเส้นใหญ่แบบขนมจีนไหหลำ เป็นอาหารพื้นเมืองของมัณฑะเลย์ กินกับแกงไก่ที่ใส่ผงมะสะหล่า โดยตักแกงราดลงในชามขนมจีน ใส่เครื่องปรุงอื่นๆ ได้แก่หอมเจียว ต้นหอม ผงถั่วหัวช้าง ผักชี ไข่ต้ม บีบมะนาว
# พรรคสมาคมอิสลามแห่งอินโดนีเซีย
พรรคสมาคมอิสลามแห่งอินโดนีเซีย (Islamic Association Party of Indonesia) เป็นพรรคการเมืองที่นิยมอิสลามในอินโดนีเซียก่อนที่จะรวมเข้ากับพรรคสหพัฒนาการ 

 จุดกำเนิด 
สมาคมอิสลามเป็นขบวนการที่เกิดขึ้นก่อนสงครามโลกในอินโดนีเซีย ตั้งแต่ยังเป็นอาณานิคม พรรคนี้ได้จัดตั้งขึ้นในช่วงที่พรรคคอมมิวนิสต์อินโดนีเซียได้รับความนิยมอย่างสูง และสนับสนุนพรรคแห่งชาติอินโดนีเซียของซูการ์โน พรรคนี้เปลี่ยนมาใช้ชื่อปัจจุบันใน พ.ศ. 2472 และหลังจากนั้นไม่กี่ปีต่อมา พรรคมีความเห็นว่าเรื่องชาตินิยมที่พรรคอื่นเน้นนั้นเป็นสิ่งที่มาจากมนุษย์มากกว่าพระเจ้า ต่อมาพรรคนี้อ่อนแอลงเพราะถูกกดดันจากดัตช์ และโยโจอามิโนโต ผู้ตั้งพรรคถึงแก่กรรม เมื่อญี่ปุ่นเข้ามาปกครองได้สั่งให้ยุติกิจกรรมของทุกพรรค แลสนับสนุนให้ตั้งพรรคมัสยูมี ใน พ.ศ. 2486 เพื่อควบคุมอิสลามในอินโดนีเซีย ซึ่งพรรคนีได้เข้าร่วมด้วย

 หลังได้รับเอกราช 
ในพ.ศ. 2490 พรรคมัสยูมีและสมาคมอิสลามได้แตกคอกัน ทำให้สมาคมอิสลามแยกตัวออกมาเป็นองค์กรต่างหาก  ซึ่งพรรคนี้ได้รับการสนับสนุนน้อยกว่าพรรคมัสยูมีที่เน้นชาตินิยมแต่ก็ยังได้รับการเลือกตั้ง จน พ.ศ. 2516 จึงตัดสินใจรวมเข้ากับพรรคสหพัฒนาการ แม้ว่าใน พ.ศ. 2514 ยังได้รับการเลือกตั้งถึง 10 ที่นั่ง
# วอลเลย์บอลหญิงเวิลด์แกรนด์แชมเปียนคัพ 1997
วอลเลย์บอลหญิงเวิลด์แกรนด์แชมป์เปี้ยนคัพ 1997  จัดขึ้นที่ประเทศญี่ปุ่น ระหว่างวันที่ 14-23 พฤศจิกายน 2540

ทีม
ทีมเข้ารอบโดยเจ้าภาพแชมป์เอเชีย 1997แชมป์นอร์เซกา 1997แชมป์อเมริกาใต้ 1997แชมป์ยุโรป 1997ไวลด์การ์ด

สนามแข่งขัน
โอซากะโจฮอล (โอซากะ)
Hiroshima Green Arena (ฮิโระชิมะ)
สนามกีฬาในร่มแห่งชาติโยโยงิ (โตเกียว)

ผลการแข่งขัน

|}

รอบโอะซะกะ

|}

รอบฮิโระชิมะ

|}

รอบโตเกียว

|}

อันดับการแข่งขัน

อันดับทีม456

รางวัลรายบุคคล
ผู้เล่นทรงคุณค่า:  Yevgeniya Artamonova
ทำคะแนนสูงสุด:  Yevgeniya Artamonova
ตบยอดเยี่ยม:  Regla Bell
บล็อกยอดเยี่ยม:  Anastasiya Belikova
เสิร์ฟยอดเยี่ยม:  Natalya Morozova
รับลูกหยอดยอดเยี่ยม:  Hiroko Tsukumo
เซ็ตยอดเยี่ยม:  Taismary Agüero
รับลูกตบยอดเยี่ยม:  Yelena Batukhtina
# ประมุขพิสิฐ อัจฉริยะฉาย
ประมุขพิสิฐ อัจฉริยะฉาย (เกิด 23 พฤษภาคม พ.ศ. 2494) เกิดและเติบโตที่จังหวัดนครศรีธรรมราช ครอบครัวมีอาชีพเป็นเกษตรกรชาวสวนยาง ปริญญาตรีและโทสาขารัฐประศาสนศาสตร์จากประเทศฟิลิปปินส์และเป็นอดีตประธานสโมสรภูเก็ต เอฟซี และประธานกรรมการ โรงแรมในเครือกะตะกรุ๊ป รวมทั้งกงสุลใหญ่กิตติมศักดิ์ Finland ประจำจังหวัดภูเก็ต

  ประวัติ 
ประมุขพิสิฐ อัจฉริยะฉาย เกิดและเติบโตที่จังหวัดนครศรีธรรมราช ครอบครัวมีอาชีพเป็นเกษตรกรชาวสวนยาง ก่อนจะเดินทางมาใช้ชีวิตวัยหนุ่มที่กรุงเทพด้วยการเรียนที่พาณิชย์สันติราษฎร์ จากนั้นก็สอบเข้าวิทยาลัยเทคนิคกรุงเทพ สาขาบริหารจัดการ การตลาด หลังจากนั้นเขาสมัครเข้าทำงานที่ธนาคารศรีนครอยู่ระยะหนึ่ง ก่อนจะบินไปเรียนต่อปริญญาตรีและโทสาขารัฐประศาสนศาสตร์ที่ประเทศฟิลิปปินส์ โดยเป็นคนมีความคิดไม่หยุดนิ่ง พยายามพัฒนาตัวเองอยู่ตลอดเวลา

เป็นผู้ก่อตั้งและดำรงตำแหน่งประธานกรรมการของ โรงแรมกะตะ และ รีสอร์ท กรุ๊ป และเมื่อประมาณ 29 ปีก่อน ขณะนั้นเขายังไม่มีประสบการณ์ในการดำทำธุรกิจด้านโรงแรม คุณประมุขพิสิฐได้เดินทางมาภูเก็ตและประกอบธุกิจ “บ้านพักตากอากาศหลังเล็กๆ” 9 หลัง มาจนถึงปัจจุบันมีมากกว่า 1,000 ห้อง ในเครือ กะตะ กรุ๊ป

 ชีวิตส่วนตัว 	 
ประมุขพิสิฐได้จดทะเบียนสมรสกับนางธันยรัศม์ อัจฉริยะฉาย สมาชิกวุฒิสภาจังหวัดภูเก็ตและประธานคณะกรรมาธิการการท่องเที่ยววุฒิสภา รวมทั้งรองประธานกรรมการโรงแรมในเครือกะตะกรุ๊ป  

ทั้งคู่ได้มีบุตรด้วยกัน 1 คน ชื่อว่า ปริยวิศว์   อัจฉริยะฉาย ผู้บริหารสโมสรภูเก็ต เอฟซี และนักร้อง-นักแต่งเพลงค่าย Beantown Project

 ประวัติการทำงาน 

 ตำแหน่งและเกียรติประวัติ 
 ตำแหน่ง 
 ประธานกรรมการ โรงแรมในเครือกะตะกรุ๊ป 
 กงสุลใหญ่กิตติมศักดิ์  Finland ประจำจังหวัดภูเก็ต
 อดีตประธานสโมสรภูเก็ต เอฟซี
 อดีตประธานหอการค้าจังหวัดภูเก็ต ประจำปี 2544 – 2548 
 อดีตนายกสมาคมธุรกิจการท่องเที่ยวจังหวัดภูเก็ต ประจำปี 2541-2543 
 อดีตนายกสมาคมธุรกิจการท่องเที่ยวจังหวัดภูเก็ต ประจำปี 2539-2541 
 อดีตนายกสมาคมกอล์ฟจังหวัดภูเก็ต ประจำปี 2538-2540

 เกียรติประวัติ 
 รับพระราชทานเครื่องราชอิสริยาภรณ์ในชั้น  “ประถมาภรณ์ช้างเผือก” ประจำปี 2553 
 พ่อตัวอย่างแห่งชาติ  ประจำปี  2552 
 รับพระราชทานเครื่องราชอิสริยาภรณ์ในชั้น “ เบญจมาภรณ์มงกุฎไทย ” 
 ทูตสันติภาพ
# เทศบาลตำบลพยัคฆภูมิพิสัย
พยัคฆภูมิพิสัย เป็นเทศบาลตำบลในอำเภอพยัคฆภูมิพิสัย จังหวัดมหาสารคาม เทศบาลตำบลพยัคฆภูมิพิสัยเป็นศูนย์กลางหลักของอำเภอพยัคฆภูมิพิสัย มีพื้นที่ 11.04 ตารางกิโลเมตร ได้รับการเปลี่ยนแปลงฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ครอบคลุม 2 ตำบล 12 ชุมชน  
 อาณาเขต 
 ทิศเหนือ ติดต่อกับองค์การบริหารส่วนตำบลลานสะแก 
 ทิศตะวันออก ติดต่อกับองค์การบริหารส่วนตำบลเวียงชัย
 ทิศใต้ ติดต่อกับองค์การบริหารส่วนตำบลเมืองเสือ
 ทิศตะวันตก ติดต่อกับองค์การบริหารส่วนตำบลปะหลาน

 ข้อมูลทั่วไป 

 ด้านการศึกษา 

 โรงเรียนพยัคฆภูมิวิทยาคาร
 โรงเรียนพยัคฆภูมิพิสัย
 โรงเรียนเทศบาลตำบลพยัคฆภูมิพิสัย (สังกัดเทศบาล)
 โรงเรียนอนุบาลพยัคฆภูมิพิสัย
โรงเรียนพระกุมารศึกษา (เอกชน)
 โรงเรียนอนุบาลเอี่ยมสุข (เอกชน)

 ด้านสาธารณสุข 

 โรงพยาบาลพยัคฆภูมิพิสัย
 ศูนย์บริการสาธารณสุขเทศบาลตำบลพยัคฆภูมิพิสัย

 ด้านการเงิน 

 ธนาคารกรุงไทย
 ธนาคารออมสิน
 ธนาคารกสิกรไทย
 ธนาคารไทยพาณิชย์
 ธนาคารเพื่อการเกษตรและสหกรณ์การเกษตร สาขาพยัคฆภูมิพิสัย, สาขาสี่แยกพยัคฆ์
ธนาคารกรุงเทพ
 สถานธนานุบาล (สังกัดเทศบาล)

 ด้านการคมนาคม 

 ต่างจังหวัดหรือต่างอำเภอ สามารถใช้บริการรถโดยสารประจำทางได้ที่สถานีขนส่ง โดยมีรถผ่านจำนวนมาก
 ภายในเทศบาล มีจักรยานยนต์รับจ้าง และสามล้อรับจ้างบริการ

 ห้างสรรพสินค้า 

 ห้างสรรพสินค้าเทสโก้ โลตัส และโรงภาพยนตร์เมเจอร์ ซีนีเพล็กซ์
# วอลเลย์บอลหญิงเวิลด์แกรนด์แชมเปียนคัพ 1993
วอลเลย์บอลหญิงเวิลด์แกรนด์แชมเปียนคัพ 1993  จัดขึ้นครั้งแรกที่เมืองโอะซะกะและโตเกียว ประเทศญี่ปุ่น ระหว่างวันที่ 16-21 พฤศจิกายน พ.ศ. 2536

ทีม
ทีมเข้ารอบโดยเจ้าภาพแชมป์เอเชีย 1993แชมป์นอร์เซกา 1993แชมป์อเมริกาใต้ 1993แชมป์ยุโรป 1993ไวลด์การ์ด

สนามแข่งขัน
สนามกีฬาในร่มแห่งชาติโยโยงิ (โตเกียว)
โอซากะโจฮอล (โอซากะ)

ผลการแข่งขัน

|}

รอบโตเกียว

|}

รอบโอซะกะ

|}

อันดับการแข่งขัน

อันดับทีม456

รางวัลรายบุคคล
ผู้เล่นทรงคุณค่า:  Regla Bell
ทำคะแนนสูงสุด:  Yevgeniya Artamonova
ตบยอดเยี่ยม:  Regla Bell
บล็อกยอดเยี่ยม:  Asako Tajimi
เสิร์ฟยอดเยี่ยม:  Yevgeniya Artamonova
เซ็ตยอดเยี่ยม:  Marlenis Costa
รับลูกตบยอดเยี่ยม:  Regla Torres
# เมะทีลา
เมะทีลา (,) เป็นนครทางตอนกลางของประเทศพม่า ตั้งอยู่ในภาคมัณฑะเลย์ ริมทะเลสาบเมะทีลา ห่างจากเมืองมัณฑะเลย์ไปทางทิศใต้ 121 กิโลเมตรเมะทีลาเป็นสถานที่ตั้งของกองทัพอากาศพม่า มหาวิทยาลัยวิศวกรรมการบินและอวกาศแห่งแรกของประเทศ ณ ค.ศ. 2021 นครนี้มีประชากร 177,442 คน
# มณทิพย์ ศรีรัตนา
มณทิพย์ ศรีรัตนา (เกิด 15 มกราคม พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และอดีตรองปลัดกระทรวงทรัพยากรธรรมชาติและสิ่งแวดล้อม

 ประวัติ 
มณทิพย์ เกิดเมื่อวันที่ 15 มกราคม พ.ศ. 2494 สำเร็จการศึกษาชั้นประถมศึกษา จากโรงเรียนเซนต์ฟรังซีสซาเวียร์คอนแวนต์ กรุงเทพมหานคร ชั้นมัธยมศึกษาจากโรงเรียนเซนต์ฟรังซีสซาเวียร์คอนแวนต์ และโรงเรียนเซนต์โยเซฟคอนเวนต์ กรุงเทพมหานคร ระดับปริญญาตรี สาขาเคมี จากมหาวิทยาลัยมหิดล ระดับปริญญาโท สาขาการบรริหารจัดการสิ่งแวดล้อม จากสถาบันเทคโนโลยีแห่งเอเชีย และปริญญาเอก สาขาวิศวกรรมเมือง จากมหาวิทยาลัยโตเกียว ประเทศญี่ปุ่น

ในปี พ.ศ. 2549 เธอได้รับพระราชทานปริญญาปรัชญาดุษฎีบัณฑิตกิตติมศักดิ์ (การจัดการสิ่งแวดล้อม) จากมหาวิทยาลัยสงขลานครินทร์

 การทำงาน 
มณทิพย์ เคยดำรงตำแหน่งรองปลัดกระทรวงทรัพยากรธรรมชาติและสิ่งแวดล้อม อธิบดีกรมส่งเสริมคุณภาพและสิ่งแวดล้อม อธิบดีกรมควบคุมมลพิษ ผู้ตรวจราชการกระทรวงทรัพยากรธรรมชาติและสิ่งแวดล้อม ต่อมาในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ลำดับที่ 51 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ไม่ได้รับเลือกตั้ง กระทั่งในเดือนพฤศจิกายน พ.ศ. 2556 อิสสระ สมชัย ได้ลาออกจากตำแหน่งเพื่อเข้าร่วมการชุมนุมทางการเมือง จึงทำให้มณทิพย์ ได้เลื่อนขึ้นเป็นสมาชิกสภาผู้แทนราษฎรแทนตำแหน่งที่ว่างประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (นางมณทิพย์ ศรีรัตนา)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอลงสมัครับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 51 แต่ไม่ได้รับเลือกตั้งเปิด 150 รายชื่อผู้สมัครส.ส.ปาร์ตี้ลิสต์พรรคประชาธิปัตย์

 รางวัล 
มณทิพย์ ได้รับรางวัลสตรีไทยดีเด่น  ประจำปี 2555 จากสภาสตรีแห่งชาติ โดยได้รับรางวัลพร้อมกัน 180 คน อาทิ ยิ่งลักษณ์ ชินวัตร, พรรณสิริ กุลนาถศิริ, คุณหญิง วิจันทรา บุนนาค เป็นต้น

 เครื่องราชอิสริยาภรณ์ 

 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๘, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒๙, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๓๙๗, ๑๐ มีนาคม ๒๕๔๗

 เครื่องราชอิสริยาภรณ์ต่างประเทศ 

  :
 พ.ศ. 2567 – 80x80px เครื่องราชอิสริยาภรณ์อาทิตย์อุทัย ชั้นที่ 3สถานเอกอัครราชทูตญี่ปุ่นประจำประเทศไทย, การมอบเครื่องราชอิสริยาภรณ์ ประจำฤดูใบไม้ผลิ พ.ศ. 2567, 29 เมษายน พ.ศ. 2567
# ประมวล กุลมาตย์
ประมวล กุลมาตย์ (13 พฤษภาคม พ.ศ. 2458 – 26 มิถุนายน พ.ศ. 2527) อดีตรองประธานสภาผู้แทนราษฎร อดีตรัฐมนตรีประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดชุมพร 5 สมัย

 ประวัติ 
ประมวล เกิดเมื่อวันที่ 13 พฤษภาคม พ.ศ. 2458 เป็นบุตรนายวิวัฒน์ นางขาว กุลมาตย์นักการเมืองถิ่นจังหวัดชุมพร. วัชระ ศิลป์เสวตร์ สำนักวิจัยและพัฒนา สถาบันพระปกเกล้า. 2556 ด้านครอบครัวสมรสกับนางศรีรัตน์ ไชยาคำ มีบุตร-ธิดา 3 คน

สำเร็จการศึกษา ระดับอนุปริญญา สาขานิติศาสตร์ จากมหาวิทยาลัยวิชาธรรมศาสตร์และการเมือง

 การทำงาน 
ประมวล ประกอบอาชีพรับราชการครู ในโรงเรียนสวนศรีวิทยา และโรงเรียนศรียาภัย ก่อนที่จะลาออกมาเปิดโรงเรียนประมวลวิทยา ซึ่งเป็นกิจการของตนเอง จากนั้น ได้กลับมารับราชการ ในตำแหน่งปลัดอำเภอ กรมการปกครอง กระทรวงมหาดไทย โดยดำรงตำแหน่งในหลายอำเภอ อาทิ อำเภอบางคล้า จังหวัดฉะเชิงเทรา, อำเภอสันทราย จังหวัดเชียงใหม่ และต่อมา ได้ดำรงตำแหน่งนายอำเภอ ซึ่งก็ดำรงตำแหน่งในหลายอำเภอ เช่นกัน

 งานการเมือง 
ประมวล ได้รับเลือกตั้งสมาชิกสภาผู้แทนราษฎรครั้งแรก ใน เดือนมกราคม พ.ศ. 2489 และได้รับเลือกเรื่อยมาจนถึง พ.ศ. 2522 รวม 5 สมัย

ประมวล เป็นผู้เสนอร่างพระราชบัญญัติเพื่อก่อตั้ง มหาวิทยาลัยรามคำแหง เข้าสู่การพิจารณาของสภาผู้แทนราษฎรเป็นครั้งแรก เมื่อวันที่ 21 สิงหาคม พ.ศ. 2512

ประมวล ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับโปรดเกล้าฯ ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 11 และได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรีไทย ในรัฐบาลพลเอกเกรียงศักดิ์ ชมะนันทน์ เมื่อ พ.ศ. 2522

ประมวล เป็นผู้ร่วมก่อตั้งพรรคสยามประชาธิปไตย ในปี พ.ศ. 2526 และดำรงตำแหน่งรองหัวหน้าพรรคราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง (สยามประชาธิปไตย) เล่ม 100 ตอนที่ 8 วันที่ 20 มกราคม 2526

 สมาชิกสภาผู้แทนราษฎร 
ประมวล กุลมาตย์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดชุมพร ไม่สังกัดพรรคการเมือง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดชุมพร สังกัดพรรคสหประชาไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดชุมพร สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชุมพร สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชุมพร ไม่สังกัดพรรคการเมือง

 ถึงแก่อนิจกรรม 
ประมวล เสียชีวิตด้วยโรคมะเร็งลำไส้ใหญ่ เมื่อวันที่ 26 มิถุนายน พ.ศ. 2527 สิริอายุ 69 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๔, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๗ ตอนที่ ๖๓ ง ฉบับพิเศษ หน้า ๓๕, ๑๘ เมษายน ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๘๗ ตอนที่ ๙๗ ง ฉบับพิเศษ หน้า ๔๗, ๒๑ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน , เล่ม ๘๑ ตอนที่ ๙๔ ง ฉบับพิเศษ หน้า ๗๖, ๓ ตุลาคม ๒๕๐๗
# มินาโมโตะ โนะ ซาเนโตโมะ
มินาโมโตะ โนะ ซาเนโตโมะ (, 17 กันยายน 1192 - 13 กุมภาพันธ์ 1219) เป็นโชกุนลำดับที่ 3 และลำดับสุดท้ายของ รัฐบาลโชกุนคะมะกุระ จากตระกูล มินะโมะโตะ

เพราะหลังจากที่ซะเนะโตะโมะถูกลอบสังหาร ตระกูลมินะโมะโตะ ก็ขาดผู้สืบสกุลจนขุนนางในรัฐบาลต้องไปเชิญเจ้าชายจากราชสำนักมาเป็นโชกุนอีก 6 คน

 ปฐมวัย 
ซะเนะโตะโมะ เกิดเมื่อวันที่ 17 กันยายน ค.ศ. 1192 ที่  คะมะกุระ  เป็นบุตรชายคนที่ 2 ของปฐมโชกุนโยะริโตะโมะและโฮโจ มะซะโกะมีพี่ชาย 1 
คนคือโชกุนโยะริอิเอะ

 โชกุนซะเนะโตะโมะ 
หลังจากที่โชกุนโยะริอิเอะถึงแก่อสัญกรรมในปี ค.ศ. 1202 ซะเนะโตะโมะจึงขึ้นดำรงตำแหน่งสืบต่อมาด้วยวัยเพียง 10 ปีโดยมีโฮโจ โทะคิมะซะผู้เป็นตาทำหน้าที่เป็นชิกเก็งและมีโยชิโตกิผู้เป็นน้าทำหน้าที่สืบต่อมา

 มรณกรรม 
right|thumb|ทางขึ้นศาลเจ้าสึรูงาโอกะฮาจิมังที่โชกุนซะเนะโตะโมะถูกลอบสังหาร หลังจากดำรงตำแหน่งได้ 17 ปีซะเนะโตะโมะก็ถูกลอบสังหารโดยหลานชายแท้ ๆ ขณะไปไหว้พระเมื่อวันที่ 13 กุมภาพันธ์ ค.ศ. 1219 ขณะอายุเพียง 26 ปี
# หวัง เจฺว๋อี
หวัง เจฺว๋อี  เป็นศาสดาผู้ก่อตั้งลัทธิอนุตตรธรรม

 ประวัติ 
หวัง เจฺว๋อี มีนามเดิมว่า หวัง ซีเมิ่ง  เกิดที่เมืองชิงโจว มณฑลซานตง เมื่อปี ค.ศ. 1821 ตรงกับรัชสมัยจักรพรรดิเต้ากวงแห่งราชวงศ์ชิง เขาเกิดในครอบครัวที่ยากจน กำพร้าบิดามารดา จึงอยู่ในความอุปถัมภ์ของอาตั้งแต่ยังเล็ก หวังก็ตั้งใจเรียนและเรียนรู้ได้เร็ว ใฝ่ศึกษาทั้งลัทธิเต๋า ลัทธิขงจื๊อ และศาสนาพุทธ เมื่ออายุได้ 17 ปี หวังได้ฝากตัวเป็นศิษย์ของเหยา เฮ่อเทียน อาจารย์ในลัทธิเซียนเทียนเต้า และได้รับนามทางเต๋าว่า เจฺว๋อี 

หลังจากปฏิบัติบำเพ็ญกับอาจารย์พอสมควรแล้ว ในปี ค.ศ. 1877 หวัง เจฺว๋อีจึงเดินทางกลับเมืองชิงโจวแล้วก่อตั้งสำนักใหม่ขึ้นชื่อว่าสำนักตงเจิ้น  โดยอ้างว่าได้รับอาณัติสวรรค์จากพระแม่องค์ธรรมแต่งตั้งให้เป็นธรรมาจารย์รุ่นที่ 15 และยกย่องเหยา เฮ่อเทียน อาจารย์ของตนเป็นธรรมาจารย์รุ่นที่ 14 โดยอ้างว่าสืบพงศาธรรมมาจากนิกายเซนและลัทธิเซียนเทียนเต้า

หวัง เจฺว๋อี ได้ปฏิรูปหลักธรรมและการปฏิบัติหลายอย่างของเซียนเทียนเต้า เช่น ยกเลิกการถือพรตแบบเต๋า เน้นคำสอนในคัมภีร์ต้าเสฺวของลัทธิขงจื๊อแทน ประกาศหลัก “ซันจี๋อีก้วน” (สามจักรวาลรวมเป็นหนึ่ง) และ “ม่อโฮ่วอีเจอ” (อันติมเอกภาพ) เป็นต้น เมื่อสำนักของหวังเริ่มเป็นที่แพร่หลาย ทางการราชวงศ์ชิงจึงระแวงว่าสำนักนี้จะก่อกบฏ จึงดำเนินการปราบปรามสำนักนี้อย่างหนัก สมาชิกหลายคนถูกสังหารรวมทั้งบุตรชายของหวังเองด้วย นับแต่นั้นมาหวังจึงต้องใช้ชีวิตหลบซ่อนจากทางการจนตลอดชีวิต และถึงแก่มรณกรรมในปี ค.ศ. 1884
# อินเดกซ์ลิโบรรัมโพรฮิบิโทรัม
อินเดกซ์ลิโบรรัมโพรฮิบิโทรัม ("รายชื่อหนังสือต้องห้าม") หรือเรียกโดยย่อว่า อินเดกซ์ (Index) เป็นบัญชีรายชื่อสิ่งพิมพ์ซึ่งไม่ผ่านการตรวจพิจารณาของพระศาสนจักรคาทอลิก อินเดกซ์ฉบับแรกพระสันตะปาปาพอลที่ 4 ทรงตราขึ้นในปี 1559 และมีการตราอีกหลายฉบับสืบเนื่องมาจนถึงปี 1948 ซึ่งเป็นฉบับที่ยี่สิบ แล้วมิได้ตราขึ้นอีกเลย กระทั่งพระสันตะปาปาพอลที่ 6 ทรงยกเลิกอินเดกซ์อย่างเป็นทางการเมื่อวันที่ 14 มิถุนายน 1966 นับเวลาตั้งแต่ฉบับแรกถึงฉบับสุดท้ายได้ 407 ปี

วัตถุประสงค์ของอินเดกซ์ คือ เพื่อพิทักษ์ความจงรักภักดีและศีลธรรมของเหล่าผู้มีศรัทธา โดยห้ามมิให้เขาเหล่านั้นอ่านหนังสือและงานที่ผิดคลองธรรมหรือมีเนื้อหาทางเทววิทยาคลาดเคลื่อน หนังสือที่ถูกระบุว่ามีลักษณะเช่นนั้น มักเป็นงานของนักดาราศาสตร์ชั้นนำ เช่น เรื่อง เอพิโทเมอัสโตรโนมิเอโคเพอร์นิเคียเน (Epitome astronomiae Copernicianae; "ตำราดาราศาสตร์อย่างย่อ") ของโจฮันเนส เคปเลอร์ (Johannes Kepler) ซึ่งขึ้นชื่ออยู่ในอินเดกซ์ตั้งแต่ปี 1621 ถึง 1835 รวมตลอดถึงคำแปลพระคริสตธรรมออกเป็นภาษาสามัญ อินเดกซ์หลาย ๆ ฉบับยังวางระเบียบควบคุมการอ่านและซื้อขายหนังสือ กับทั้งให้ฝ่ายศาสนจักรมีอำนาจตรวจพิจารณาหนังสือโดยไม่ต้องบอกกล่าวได้ด้วย

การตราอินเดกซ์นับว่า เป็นจุดเปลี่ยนเสรีภาพแห่งการตรวจสอบในโลกคาลอลิก ผลงานวิทยาศาสตร์หลาย ๆ เรื่อง เช่น เรื่องดวงอาทิตย์เป็นศูนย์กลางจักรวาล (heliocentrism) นั้น แม้เคยใช้สั่งสอนกันในมหาวิทยาลัยคาทอลิกมายาวนาน ก็ถูกขึ้นไว้ในอินเดกซ์ และนักเขียนบางคนซึ่งถูกขึ้นผลงานไว้ในอินเดกซ์ต้องพบจุดจบอันโหดร้าย เป็นต้นว่า กีออร์ดาโน บรูโน (Giordano Bruno) บาทหลวงชาวอิตาลีซึ่งเที่ยวสั่งสอนมิจฉาทิฐิในทางสรรพเทวนิยม จนถูกพนักงานสอบสวนของพระศาสนจักรจับกุมส่งเจ้าหน้าที่บ้านเมือง ถูกขึ้นผลงานทุกเรื่องไว้ในอินเดกซ์ฉบับวันที่ 8 กุมภาพันธ์ 1600 และถูกย่างสดคาตะแลงแกงในปีนั้นเอง

แม้อินเดกซ์จะถูกยกเลิกไปสิ้นแล้ว แต่ประมวลกฎหมายพระศาสนจักร ซึ่งยังใช้บังคับอยู่ มีบรรพ 3 หน้าที่การสอนของพระศาสนจักร ลักษณะ 4 เครื่องมือสื่อสารมวลชนโดยเฉพาะหนังสือ มาตรา 827 บัญญัติว่า "ควร" ส่งงานเขียนเกี่ยวกับพระคริสตธรรม เทววิทยา กติกาสงฆ์ พงศาวดารสงฆ์ หรือที่จำเพาะเจาะจงว่าด้วยพระศาสนาหรือศีลธรรมอันดี ไปให้ผู้ใหญ่ผู้ทรงอำนาจ (Ordinary) แห่งท้องถิ่นนั้น ๆ ตรวจพิจารณาก่อน และมาตรา 830 ว่า ในการตรวจพิจารณาหนังสือ ให้ผู้ใหญ่ผู้ทรงอำนาจประชุมปรึกษากับบุคคลที่เห็นว่าจะให้คำวินิจฉัยได้ ถ้าบุคคลนั้นวินิจฉัยว่า "ไม่ขัดข้อง" (nihil obstat) ก็ให้ผู้ใหญ่ผู้ทรงอำนาจออกใบอนุญาตให้ตีพิมพ์ (imprimatur) ได้ นอกจากนี้ มาตรา 832 ยังว่า สมาชิกคณะนักพรต (religious institute) จะพิมพ์หนังสือเกี่ยวกับพระศาสนาหรือศีลธรรมอันดี ต้องได้รับคำอนุญาตให้ตีพิมพ์ (imprimi potest) จากเจ้าอธิการของตนก่อนด้วย อนึ่ง ผลงานหลาย ๆ เรื่องที่เคยต้องห้ามตามอินเดกซ์มาหลายร้อยปีก็ได้รับอนุญาตได้พิมพ์เผยแพร่ได้ในสมัยหลัง ๆ นี้ เช่น ผลงานของมาเรีย วัลตอร์ตา (Maria Valtorta) ซึ่งถูกขึ้นอยู่ในอินเดกซ์ตั้งแต่ปี 1959 ได้รับอนุญาตจากพระศาสนจักรให้ตีพิมพ์ได้เมื่อปี 2002 กับทั้งนักเขียนหลายคนซึ่งผลงานเคยต้องห้ามก็กลับได้รับการเชิดชูด้วย เช่น มารี ฟาอูสตีนา โควัลสกา (Mary Faustina Kowalska) ชีชาวรัสเซียซึ่งผลงานถูกขึ้นไว้ในอินเดกซ์ตั้งแต่ปี 1959 ได้รับการสถาปนาเป็นธรรมิกชนเมื่อปี 2000 และอันโตนิโอ รอสมีนี-เซอร์บาตี (Antonio Rosmini-Serbati) บรรพชิตชาวอิตาลีซึ่งผลงานถูกขึ้นไว้ในอินเดกซ์ตั้งแต่ปี 1849 ได้รับการสถาปนาเป็นบุญราศีเมื่อปี 2007 วงการดาราศาสตร์มองว่า พัฒนาการตั้งแต่ยกเลิกอินเดกซ์มานั้นบ่งบอกว่า "อินเดกซ์สิ้นความหมายไปในศตวรรษที่ 21 แล้ว"
# ลิงบาบูนเหลือง
ลิงบาบูนเหลือง  เป็นลิงจำพวกลิงบาบูนชนิดหนึ่ง จัดอยู่ในวงศ์ลิงโลกเก่า (Cercopithecidae)

มีรูปร่างและลักษณะคล้ายกับลิงบาบูนทั่วไป  แต่มีรูปร่างเล็กและบอบบางกว่าลิงบาบูนชัคม่า (P. ursinus) และลิงบาบูนสีมะกอก (P. anubis) และมีส่วนปากที่ไม่ยื่นยาวออกมาเหมือน 2 ชนิดแรก ลิงบาบูนเหลืองมีขนตามลำตัวสั้นสีเทาอมเหลืองอันเป็นที่มาของชื่อ

มีน้ำหนักในตัวผู้ประมาณ 27–40 กิโลกรัม ตัวเมียประมาณ 14–17 กิโลกรัม ความสูงจากพื้นถึงหัวไหล่ 60–80 เซนติเมตร ความยาวลำตัว 60–70 เซนติเมตร และอาจยาวได้ถึง 84 เซนติเมตร ความยาวหาง 40–48 เซนติเมตร อายุโดยเฉลี่ย 10–20 ปี และอาจมีชีวิตอยู่ได้นานถึง 30 ปี

พบกระจายพันธุ์ในแอฟริกาตะวันออก เช่น  เคนยา แทนซาเนีย ซิมบับเว และบอตสวานา มีพฤติกรรมและอุปนิสัยคล้ายกับลิงบาบูนชนิดอื่น ๆ คือ อาศัยอยู่รวมกันเป็นฝูงใหญ่ในทุ่งหญ้าสะวันนา และป่าโปร่ง กินอาหารได้หลากหลายทั้งพืชและเนื้อสัตว์ เช่น รากไม้ เมล็ดพืช ใบไม้ หญ้า ผลไม้ และสัตว์ขนาดเล็ก 

การจำแนก
thumb|left|ฝูงลิงบาบูนเหลืองที่อุทยานแห่งชาติซาโวตะวันออก
แบ่งออกได้เป็น 3 ชนิดย่อย

Papio cynocephalus cynocephalus 
Papio cynocephalus ibeanus (ลิงบาบูนลิเบียน)
Papio cynocephalus kindae (ลิงบาบูนคินดา)
# เหยี่ยวแคระแอฟริกัน
เหยี่ยวแคระแอฟริกัน  เป็นนกล่าเหยื่อขนาดเล็กชนิดหนึ่ง จำพวกเหยี่ยว จัดอยู่ในวงศ์เหยี่ยวปีกแหลม (Falconidae)

เป็นเหยี่ยวขนาดเล็ก มีความยาวลำตัวประมาณ 19-20 เซนติเมตร รูปร่างล่ำสันแข็งแรง มีกระหม่อมสีเทา ด้านหลังเป็นจุดกลมขนาดใหญ่สีขาวคล้ายดวงตา อกและท้องเป็นสีขาว มีจะงอยปากงุ้มและแข็งแรงใช้สำหรับหักคอเหยื่อเพื่อล่าเป็นอาหาร ตัวเมียมีขนาดใหญ่กว่าตัวผู้ 

เหยี่ยวแคระแอฟริกันเป็นนกที่บินได้เร็วมาก และสามารถฆ่าเหยื่อได้ด้วยการพุ่งชนหรือหักคอกลางอากาศ โดยเหยื่อได้แก่ นกขนาดเล็ก, หนู, กบ และสัตว์เลื้อยคลานชนิดต่าง ๆ และบางครั้งก็กินแมลง เช่น ตั๊กแตน หรือจิ้งหรีด 

ปกติจะอาศัยอยู่ในพุ่มไม้ที่แห้ง มีระดับการบินต่ำและบินขึ้นลงเป็นลูกคลื่น เมื่อยามเกาะกับกิ่งไม้อาจดูคล้ายกับนกอีเสือ แบ่งได้ออกเป็น 2 ชนิดย่อย คือ  P. s. castanonotus พบกระจายพันธุ์ตั้งแต่ซูดานถึงโซมาเลีย และตอนใต้ของอูกานดาและแทนซาเนีย และP. s. semitorquatus พบตั้งแต่แองโกลาจนถึงตอนเหนือของแอฟริกาใต้ มีพื้นที่กระจายพันธุ์กว้างประมาณ  2.7 ล้านตารางกิโลเมตร และมีจำนวนประชากรประมาณ 100,000-1,000,000 ตัว

มีเสียงร้อง "คิกคิกคิกกกกกกกกก" ในเคนยา และ "ชิพชิพ" และ "คิกคิกคิกคิกคิก" ในแอฟริกาตอนใต้
thumb|left|คู่ตัวผู้ (ซ้าย) และตัวเมีย (ขวา) ที่อุทยานแห่งชาติเซเรงเกติ, แทนซาเนีย
อ้างอิง

แหล่งข้อมูลอื่น